ประจำเดือนของเดือน พย มาปกติ มาตอน 13 - 18 พย แต่พอห่างไป 13 วัน ของเดือน ธ.ค. ก็มา แต่มาผิดปกติ เพราะมา 2 รอบ รอบแรกมาวันที่ 2-8 ธ.ค. แล้วเว้นห่างไปอีก 10 วัน ประจำเดือนมาอีกตอนวันที่ 19 ธ.ค. และหมดวันที่ 26 ธ.ค. มีเพศสัมพันธ์ตอนตี 2 ของเช้าวันที่ 29 ธ.ค. หลั่งใน แบบไม่ได้ป้องกัน ไม่ได้ลุกไปปัสสาวะออกทันที แล้วมีเพศสัมพันธ์อีกทีตอน 5 โมงเย็น หลั่งใน แบบไม่ได้ป้องกัน แต่กินยาคุมฉุกเฉิน พอวันที่ 1 มค มีเพศสัมพันธ์แบบไม่ได้ป้องกัน แล้วหลั่งในอีก เลยไปปรึกษาเภสัช แนะนำให้กินยาคุมฉุกเฉิน เลยได้กินยาคุมฉุกเฉินอีก แบบนี้จะท้องไหมคะ พอดียังไม่พร้อม
สวัสดีค่ะ หากประจำเดือนมาวันที่ 13-18 พ.ย. แล้วมาอีกครั้งในวันที่ 2-8 ธ.ค. และ 19-26 ธ.ค. ถือว่ามีระยะห่างระหว่างรอบประจำเดือนที่สั้นกว่าปกติ ซึ่งอาจเกิดจากหลายสาเหตุ เช่น การทำงานผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีมดลูกอักเสบ เนื้องอกมดลูก เยื่อบุโพรงมดลูกหนาตัวผิดปกติ มะเร็งปากมดลูก เป็นต้นส่วนการมีเพศสัมพันธ์ในวันที่ 29 ธ.ค. หากได้ทานยาคุมฉุกเฉินไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%ส่วนการมีเพศสัมพันธ์ในวันที่ 1 ม.ค. หากไม่ได้ป้องกัน ก็ย่อมมีโอกาสที่จะตั้งครรภ์ได้ ดังนั้น จึงอาจต้องพิจารณาทานยาคุมฉุกเฉินไปอีกหลังจากนี้ หากจะมีเพศสัมพันธ์ ควรใช้ถุงยางอนามัยป้องกัน ไม่ควรทานยาคุมฉุกเฉินไปอีก เพราะจะมีผลต่อการทำงานของรังไข่ และยิ่งทำให้ประจำเดือนมาผิดปกติอีก และหากต่อมายังคงมีประจำเดือนมาผิดปกติ แนะนำควรไปพบสูติ-นรีแพทย์เพื่อตรวจหาสาเหตุค่ะ